|  |  |
| --- | --- |
| Numri i lëndës: | 2019:267193 |
| Datë: | 17.01.2020 |
| Numri i dokumentit:  | 00767266 |

 **P. nr.271/19**

 **NË EMËR TË POPULLIT**

**Gjykata Themelore Pejë – Dega në Klinë, Departamenti i përgjithshëm penal, me** **Gjyqtarin** **Jashar Gashi** dhe Zyrtaren Ligjore Saranda Hoti në çështjen penale kundër të pandehurit**: B(T) H**, nga fsh.J e epërme për shkak të veprës penale: Mbajtja në pronësi, kontroll apo posedim të paautorizuar të armëve, nga neni 366 par .1 të KPRK-së, duke vendosur lidhur me aktakuzën e Prokurorisë Themelore në Pejë, Departamenti për Krime të Përgjithshme, PP/ II nr.2598/2019, e dt.19.11.2019, në shqyrtimin fillestar publik të mbajtur me dt.14.01.2020, në prani të Prokurorit të Shtetit:Muharrem Bajraktari si dhe të akuzuarit**: B(T) H**, me datën 15.01.2020 mori dhe publikisht shpalli këtë:

 **AKTGJYKIM**

I akuzuari**: B(T) H** i lindur me dt..., në Fsh. J K. K ku edhe banon, nga prindërit babai T , dhe nëna M e gjinisë K, i martuar, baba i 3 fëmijëve,i gjendjes së dobët ekonomike,ka te kryer klasën e pestë, identifikohet me nr. personal:.., shqiptar shtetas i Rep. së Kosovës, gjendet në liri.

 **ËSHTË FAJTOR**

**PËR SHKAK SE:**

- Me pare e gjere me daten. 08.11.2019, rreth ores 08:50, ne Fsh.Je E K.K I pandehuri në kundershtim me nenin 5 par.1 të Ligjit Për Armë,në shtëpin e tij,ka mbajtur në pronësi dhe kontrollë armë dhe municion dhe atë:një(1)Pushkë … I lehtë me numër …,shtatë(7) fishekë kal.7.62x39mm,një (1) karikatori ... i zbrazët,në atë menyrë që diten kritike pasi që Policia e e Kosovës kishin bërë bastisje tek shtëpja e të dyshuarit kanë gjetur dhe konfiskuar armën dhe municionin në fjalë.

**- me çka ka kryer vepër penale mbajtje ne pronësi ,kontroll apo posedim te paautorizuar te armëve nga neni 366 par .1 të KPRK-së**

Andaj konform dispozitave ligjore te nenit: 4, 7, 21, 41, 42, 43, 45, 46, 49,50‚ 51 dhe 52 të KPRK-së, kjo Gjykatë e:

**GJYKON**

 **DËNIM ME GJOBË**

**I.Shuma në vlerë prej 500 (Pesëqindë) euro,** i cili dënim do të paguhet nga i pandehuri në afatin prej 15 ditësh nga dita e plotfuqishmërisë së këtij aktgjykimi në të kundërtën do të bëhet zëvendësimi i dënimit me gjobë në dënim me burg duke llogaritur një ditë burg me 20 euro.

**II.OBLIGOHET:** I pandehuri që ti paguaj në emër të paushallit gjyqësor shumën prej 20 (njëzetë) euro, si dhe për fondin e kompensimit te viktimave te krimit shumën prej 30 (tridhjetë) euro, gjithsej shumen prej 50 (pesëdhjetë) euro, në afatin prej 15 (pesëmbëdhjetë) ditësh nga dita kur ky aktgjykim të merr formën e prerë nën kërcënimin e përmbarimit me dhunë .

**DENIM PLOTËSUES**

Konform nenit 115 par.1 te KPRK-së, konfiskohet**:** nje Pushkë mitraloz me …, shtatë(7) fishekë cal.7.62x39mm një (1) pushkë gjuetie një tytëshe punim dore pa nr. Serik,njëzet(20) fishekë cal.7.62x25mm dhe një (1) karikator i … i zbrazët

**ARSYETIM**

Prokuroria Themelore në Pejë – Departamenti Për Krime të Përgjithshme, në këtë gjykatë ka ngritur aktakuzë PP / II nr.1968 /2019 e dt.04.11.2019 kundër te pandehurit **: B(T) H**, nga fsh.J e E për shkak të veprës penale: Mbajtja në pronësi, kontroll apo posedim të paautorizuar të armëve, nga neni 366 par .1 të KPRK-së, duke i propozuar gjykatës që pas caktimit te shqyrtimit gjyqësor dëgjimit te të pandehurit nxjerrjes dhe administrimit të provave, të pandehurin ta shpallë fajtor, ta dënoj sipas ligjit, si dhe ta obligoj në kompensimin e shpenzimeve të procedurës penale.

Prokurori i shtetit ne seancën e shqyrtimi fillestar te mbajtur me dt.14.01.2020, gjatë leximit te aktakuzës kërkon nga gjykata që të pandehurin ta shpallë fajtor, ta dënojë sipas ligjit si dhe ta obligoj në kompensimin e shpenzimeve të procedurës penale.

Gjykata pas leximit te aktakuzës nga prokurori i shtetit, ne kuptim te dispozitave ligjore te nenit 246 par . 4 te KPPRK-së i jep mundësin te pandehurit për tu deklaruar, për pranim te fajësisë apo deklarim të pafajshëm, duke e njoftuar paraprakisht për favoret dhe pasojat e njërës dhe tjetrës, gjë qe i pandehuri deklarohet se e pranon fajësinë në të gjitha pikat e aktakuzës për veprën penale që i ngarkohet, në bazë të vullnetit te tij të lirë, pa kurrfarë ndikimi nga jashtë.

Gjykata pas dëgjimit te prokurorit te shtetit, lidhur me pranimin e fajësisë nga i pandehuri, si dhe pas konstatimit, se me pranimin e fajësisë nga i pandehuri përmbushen kërkesat ligjore te përcaktuara në nenin 248 te KPPRK-së, për mes aktvendimit aprovon pranimin e fajësisë nga i pandehuri‚ me bindje të plotë së pranimi i fajësisë është bërë në bazë të vullnetit të lirë të shprehur nga ana e të pandehurit‚ se i njëjti i ka kuptuar pasojat e pranimit te fajësisë‚ pranimi i fajësisë mbështetet në faktet që i përmban aktakuza‚ si dhe aktakuza nuk përmban asnjë shkelje te qartë ligjore ose gabime faktike.

Meqë i pandehuri pranon fajësinë gjykata në kuptim të nenit 248 par . 4 te KPPRK- së nuk lëshohet ne procedurën e provave , mirëpo më qellim që vendimin e vet të mos e mbështet vetëm ne një dëshmi, e ketë vetëm në pranimin e fajësisë nga i pandehuri , provat që gjenden në shkresa të lendes i vlerëson secilën një nga një dhe në lidhshmëri njëra më tjetrën vërteton gjendjen faktike te prezantuar si në dispozitiv të këtij aktgjykimi.

Gjendjen e tillë faktike si më lartë pos nga pranimi i fajësisë i të pandehurit gjykata e vërtetojë edhe nga provat e tjera materiale qe gjenden në shkresa te lëndës si në vijim: shënim zyrtar nga Rr. ... i dt.08.11.2019,raporti i hetueses policore Saibe Shala #3679,i dt.08.11.2019,urdhër për bastisje-kontrolli e dt.07.11.2019,procesverbal mbi intervistonin e të dyshuarit B H të dhënë në stacionin Policor në Klinë me dt.08.11.2019,dhe në këtë Prokurori të dt.14.11.2019,procesverbal mbi bastisjen e banesës dhe personave të dt.08.112019 vërtetimi mbi sekuestrimin e përkohshëm të sendeve, njoftim për bastisjen e dt.08.11.2019,aktvendim për ndalimin e personit të arrestuar i dt.08.11.2019,fotografit e armës së konfiskuar nga i pandehuri.

Nga kjo gjendje faktike e vërtetuar gjykata padyshim ka ardhur ne përfundim se në veprimet e te pandehurit qëndrojnë te gjitha elementet inkriminuese subjektive dhe objektive te cilat sajojnë figurën e veprës penale: Mbajtja në pronësi, kontroll apo posedim të paautorizuar të armëve, nga neni 366 par .1 të KPRK-së, më te cilën i pandehuri është ngarkuar dhe shpallur fajtor.

Prokurori i shtetit në fjalën përfundimtare deklaron: së më vetë faktin se i pandehuri pranon fajësinë i cili pranim ka mbështetje në shkresat e lendes, vërtetohet gjendja faktike e përshkruar si në diapozitiv te aktakuzës se i pandehuri e ka kryer veprat penale për te cilat ngarkohet, andaj kërkon nga gjykata qe te pandehurin ta shpallë fajtor ta dënoj si pas ligjit si dhe ta obligoj ne pagesën e shpenzimeve te procedurës penale, me rastin e shqiptimit te dënimit ta merre parasysh pranimin e fajësisë si rrethanë lehtësuese, dhe faktin se me parë nuk ka rënë ndesh me ligin.

Kurse i pandehuri ne fjalën përfundimtare‚ deklaron se jam i penduar thelle pe atë qe kam bere dhe premtoj se ne te ardhmen nuk do te kryej vepër penale te tille apo te ngjashme dhe pasi është hera e pare qe bie ndesh me ligjin kërkoj një dënim sa me te bute.

Gjatë individualizimit te dënimit duke vendosur lidhur me llojin dhe lartësinë e tij, gjykata ka vlerësuar si rrethanë lehtësuese pranimin e fajësisë nga i pandehuri, premtimin e tij se në të ardhmen nuk do te kryej vepër penale te njëjtë apo tjetër, kërkim faljen ndaj palës se dëmtuar, faktin qe më parë nuk ka rënë ndesh me ligjin, kurse si rrethanë rënduese nuk ka gjetur e cila do ti vihej ne barrë te të pandehurit.

Duke vlerësuar te gjitha rrethanat e përcaktuara në nenin 69 te KPRK- së gjykata ka ardhur ne përfundim se dënimi i shqiptuar ndaj te të pandehurit është adekuat dhe ne përpjesëtim me peshën e veprës penale, intensitetin e rrezikimit apo dëmtimit te vlerës se mbrojtur dhe shkallen e përgjegjësisë penale, ne atë mënyrë qe me te njëjtin te arrihet qëllimi i dënimit, rehabilitimi i tij si dhe pengimi ne kryerjen e veprave penale te ngjashme apo te tjera, me bindje te plotë se dënimi i shqiptuar do te jetë i drejtë, si dhe do të ndikojë si preventivë speciale dhe gjeneralë për te pandehurin dhe personat e tjerë, qe ne te ardhmen te përmbahen nga kryerja e veprave penale te tilla.

Duke vlerësuar rrethanat si me lartë gjykata krijoj bindjen se janë përmbushur kushtet ligjore për shqiptimin e dënimit me kusht te përcaktuar si në diapozitiv te këtij aktgjykimi, dhe se me shqiptimin e një dënimi te tillë do te arrihet qëllimi i dënimit i përcaktuar ne dispozita ligjore te nenit 38 te KPRK-së.

Gjatë vlerësimit të provave të prezantuara, si dhe paraqitjes së të akuzuarit në gjykatë që kanë të bëjnë me përgjegjësinë penale të tij ,gjykata nuk ka gjetur asnjë bazë për përjashtimin apo zvogëlimin e përgjegjësisë së të akuzuarit, andaj të njëjtin e ka shpallur fajtor për veprën penale që i ngarkohet sipas aktakuzës.

Konform dispozitave ligjore te nenit 453 te KPPRK -së u vendos për shpenzimet e procedurës penale, ne atë mënyrë që obligohet i pandehuri që të paguaj shumën prej 50 (njëzet ) euro në emër të paushallit gjyqësorë.

 Konform dispozitave ligjore te nenit 463 par. 2 te KPPRK-se u vendos për kërkesën pasurore juridike, duke e udhëzuar palën e dëmtuar qe të njëjtën ta realizojë në kontest te rregullt civil.

Nga arsyet e theksuar me lartë konform dispozitave ligjore te neni 25, par 2 , 26 par .2 , 297, 365, dhe 470 të KPPRK-së u vendos si në diapozitiv te këtij aktgjykimi.

 **GJYKATA THEMELORE PEJË - DEGA KLINË**

 **P.nr.271/19, DT. 15.01.2020**

**Zyrtarja ligjore: Gjyqtari:**

**Saranda H Jashar Gashi**

**KESHILLË JURIDIKE:**

Kundër këtij aktgjykimi mund te

Parashtrohet ankesë ne afat prej 15 ditësh

nga dita e marrjes se te njëjtit ne Gjykatën

e Apelit ne Prishtinë përmes kësaj gjykate